News Update: “เกือบลืมไปแล้วว่าคุณยังมีชีวิตอยู่” อีลอน มัสก์ ท้าทาย ‘เบอร์นี แซนเดอร์ส’ ส.ว.เดโมแครต ลั่นพร้อมขายหุ้น Tesla ขอแค่บอก - FINNOMENA
‘อีลอน มัสก์’ บอกว่าเขาพร้อมขายหุ้น Tesla เพิ่มอีก ท้าทาย ‘เบอร์นี แซนเดอร์ส’ ที่ต้องการขึ้นภาษีคนรวย
15 พ.ย. 2564

‘อีลอน มัสก์’ บอกว่าเขาพร้อมขายหุ้น Tesla เพิ่มอีก ท้าทาย ‘เบอร์นี แซนเดอร์ส’ ที่ต้องการขึ้นภาษีคนรวย
เรื่องดังกล่าวปะทุขึ้นเมื่อ เบอร์นี แซนเดอร์ส วุฒิสภาวัย 80 ปี จากรัฐเวอร์มอนต์ ผู้สนับสนุนการเก็บภาษีความมั่งคั่ง และเคยเป็นผู้ชิงตำแหน่งตัวแทนพรรคเดโมแครตในการเลือกตั้งประธานาธิบดีสหรัฐฯ แข่งกับฮิลลารี คลินตัน ทวีตข้อความว่า
“เราต้องเรียกร้องให้พวกมหาเศรษฐีจ่ายภาษีมากกว่านี้ ตามนั้น!”
ซึ่งสอดคล้องกับแผนเสนอขึ้นภาษีคนรวยของวุฒิสภาเดโมแครต เพื่อนำมาเป็นค่าใช้จ่ายในแผนลงทุนระยะยาวของปธน.โจ ไบเดน
ด้าน อีลอน มัสก์ ออกมาตอบกลับทวีตดังกล่าวด้วยความท้าทายว่า
“ผมเกือบลืมไปแล้วว่าคุณยังมีชีวิตอยู่ คุณอยากให้ผมขายหุ้นเพิ่มใช่มั้ย เบอร์นี ขอแค่บอกมาเลย”
ก่อนหน้านี้ (12 พ.ย.) อีลอน มัสก์ เพิ่งขายหุ้น Tesla รวมมูลค่า 6,900 ล้านดอลลาร์ ตามที่เขาตั้งโพลบนทวิตเตอร์ ทำให้นักลงทุนจับตาว่าเขาจะทำตามที่บอกกับ เบอร์นี แซนเดอร์ส จริงๆ หรือแค่ล้อเล่นกันแน่
อ้างอิง: https://www.reuters.com/business/autos-transportation/elon-musk-spars-with-bernie-sanders-offers-sell-more-tesla-stock-2021-11-14/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA